|  |  |
| --- | --- |
| 28.03.2019.NORAKSTS | Nr.3/3 |

**TEMATISKĀ PLĀNOJUMA “PUBLISKO ŪDEŅU TERITORIJU IZMANTOŠANA JELGAVAS PILSĒTAS ADMINISTRATĪVAJĀS ROBEŽĀS” REDAKCIJAS NODOŠANA PUBLISKAJAI APSPRIEŠANAI UN ATZINUMU SAŅEMŠANAI**

(ziņo I.Škutāne)

 **Atklāti balsojot: PAR – 12** (R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs), **PRET-** nav, **ATTURAS** – **1** (L.Zīverts),

Saskaņā ar Jelgavas pilsētas domes 2018.gada 28.jūnija lēmumu Nr.8/9 „Tematiskā plānojuma “Publisko ūdeņu teritoriju izmantošana Jelgavas pilsētas administratīvajās robežās” izstrādes uzsākšana” un pamatojoties uz 2018.gada 10.maijā starp Latvijas vides aizsardzības fonda administrāciju un Jelgavas pilsētas domi noslēgto līgumu Nr.1-20/98 par projekta Nr.1-08/43/2018 “Tematiskā plānojuma “Publisko ūdeņu teritoriju izmantošanas Jelgavas pilsētas administratīvajās robežās” izstrāde” īstenošanu, tika uzsākta tematiskā plānojuma “Publisko ūdeņu teritoriju izmantošana Jelgavas pilsētas administratīvajās robežās” (turpmāk – Tematiskais plānojums) izstrāde un apstiprināts darba uzdevums.

 Saskaņā ar 2018.gada 13.jūnijā starp Jelgavas pilsētas domi un SIA “Grupa 93” noslēgto pakalpojumu līgumu Nr. ADM/3-24/18/108, SIA "Grupa 93" ir veikusi izpēti un datu sagatavošanu Tematiskā plānojuma izstrādei. Atbilstoši izpētes rezultātiem, Tematiskā plānojuma redakciju ir sagatavojusi Jelgavas pilsētas pašvaldības administrācijas Attīstības un pilsētplānošanas pārvalde.

 Pamatojoties uz Teritorijas attīstības plānošanas likuma 12.panta pirmo daļu un 32.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 130.punktu,

**JELGAVAS PILSĒTAS DOME NOLEMJ:**

1. Nodot Tematiskā plānojuma redakciju publiskajai apspriešanai un institūciju atzinumu saņemšanai.
2. Tematiskā plānojuma izstrādes vadītājai Gunitai Osītei:
	1. organizēt publisko apspriešanu no 2019.gada 8.aprīļa līdz 2019.gada 28.aprīlim, un publiskās apspriešanas laikā organizēt publiskās apspriešanas sanāksmi;
	2. nodrošināt sabiedrībai iespēju iepazīties ar Tematiskā plānojuma redakciju pašvaldības tīmekļa vietnē [www.jelgava.lv](http://www.jelgava.lv), portālā [www.geolatvija.lv](http://www.geolatvija.lv) un izdrukas veidā Jelgavas pilsētas pašvaldības administrācijas Administratīvās pārvaldes Klientu apkalpošanas centrā, Lielajā ielā 11, Jelgavā, 131.kabinetā.
3. Paziņojumu par Tematiskā plānojuma publisko apspriešanu ievietot pašvaldības tīmekļa vietnē [www.jelgava.lv](http://www.jelgava.lv), laikrakstā “Jelgavas Vēstnesis”, Teritorijas attīstības plānošanas informācijas sistēmā un nosūtīt Tematiskā plānojuma darba uzdevumā minētajām institūcijām atzinumu sniegšanai.

Domes priekšsēdētāja vietniece (paraksts) R.Vectirāne

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 28.martā